**Kort guide for Icon NMR automasjon (400 MHz) (versjon 1.2)**

Når du nærmer deg magneten, husk alltid å først legge igjen elektroniske eller magnetiske gjenstander eller løse ferromagnetiske objekter. Folk med implantater som for eksempel pacemaker, har generelt forbud mot å være på NMR lab og må holde seg godt utenfor indikerte linjer i golvet rundt hver magnet. Overtredelse av disse reglene kan også forårsake skade på instrumentene.

* Bytt brukernavn (snakk med administrator hvis du ikke har fått brukernavn)
* Velg en ledig posisjon i autosampleren. Hvis alle er opptatt, fjern en som er ferdig og slett forsøket fra listen (husk å sette riktig merkelapp på prøven og sett denne i riktig posisjon på prøvestativet på bordet).
* Velg navn for prøven, eksperimentnummer, løsningsmiddel, parameterfil, parametre (antall skann, temperatur etc.), tittel og prioritet (natt/dag). Prioritet skal bare brukes for prøver som er ustabile eller etter nærmere avtale med administrator. Lange opptak (>2 timer) bør kjøres om natten.
* Tørk av røret med linsepapir for å fjerne fett / fingeravtrykk. Plasser prøven i en blå spinner og bruk riktig dybdemåler (firkantet, 2.0 cm) og sett prøven i riktig posisjon i autosampleren. Hvis du kjører høy temperatur (50 – 100 oC), bruk grå spinner. Høytemperaturforsøk skal avtales med administrator. Hver prøve skal ha en tilhørende merkelapp som skal stå i prøvestativet på bordet.
* Trykk “submit”. Prøvene kjøres i den rekkefølgen de ble lagt til køen.

Parameterlisten er under stadig endring. Hvis du ikke vet hva slags parameterfiler du bør bruke, spør administrator eller andre erfarne brukere. Hvis du ønsker andre eksperimenter lagt til listen, eller trenger spesifikke modifiseringer av oppsettet, snakk med administrator. Generelt blir alle forsøk kjørt ved 25 oC, men høyere temperatur er mulig (krever utvidet brukerrettighet). Når du setter på høy-temperatur forsøk, avslutt med et forsøk på 25 oC (settes til 297 K pga kalibrering), slik at temperaturen er riktig for forsøkene som kommer etter (og instrumentet ikke utsettes for høy temperatur lenger enn nødvendig). Programmet leser bare inn temperaturen fra det første eksperimentet for hver prøve! Lavtemperatur-forsøk er ikke mulig i automasjon og må gjøres i samråd med administrator.

Hvis ingen venter, kan du prosessere dine data på 400 MHz – arbeidsstasjonen. Alternative, kan du bruke arbeidsstasjonen «pecan» eller laste ned data til din egen datamaskin (anbefalt).

For mer utførlig beskrivelse på hvordan bruke Icon-NMR se manualer tilgjengelige på NMR-lab eller online på <http://www.bruker-biospin.com/documentation_nmr.html> (krever innlogging).